recursal/SuperWikiNEXT-32B huggingface dataset:
ঙ্গাগ-দ্বাং-দ্কোন-ম্ছোগ-ন্যি-মা
**ঙ্গাগ-দ্বাং-দ্কোন-ম্ছোগ-ন্যি-মা** (ওয়াইলি: *ngag dbang dkon mchog nyi ma*) (১৬৫৩-১৭০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

সংক্ষিপ্ত পরিচিতি
-----------------

ঙ্গাগ-দ্বাং-দ্কোন-ম্ছোগ-ন্যি-মা ১৬৫৩ খ্রিষ্টাব্দে তিব্বতের খাম্স (ওয়াইলি: *khams*) অঞ্চলে লি-ছাব-দ্কার-ম্দো (ওয়াইলি: *li chab dkar mdo*) নামক স্থানে জন্মগ্রহণ করেন। তার পিতার নাম ছিল আ-স্ন্যেদ (ওয়াইলি: *a snyed*) এবং মাতার নাম ছিল ত্সে-দ্বাং-ম্ত্শো (ওয়াইলি: *tse dbang mtsho*)। তিন বছর বয়সে তাকে ঙ্গাগ-দ্বাং-ছোস-ক্যি-দ্বাং-ফ্যুগ নামক পঞ্চম র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে ম্খার-গ্সার-ব্ক্রা-শিস-রাব-ব্র্তান (ওয়াইলি: *mkhar gsar bkra shis rab brtan*) বৌদ্ধবিহারে তার শিক্ষা শুরু হয়। এগারো বছর বয়সে পঞ্চম দলাই লামা তাকে শিক্ষার্থীর শপথ প্রদান করেন। ১৬৬৮ খ্রিষ্টাব্দে তিনি সেরা বৌদ্ধবিহার বিশ্ববিদ্যালয়ে ভর্তি হন এবং আট বছর ধরে শিক্ষা লাভ করেন। চব্বিশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এরপর তিনি দ্পা'-শোদ (ওয়াইলি: *dpa' shod*) বৌদ্ধবিহারে তিন বছরের জন্য প্রশাসনিক দায়িত্বভার গ্রহণ করেন। ১৬৮০ খ্রিষ্টাব্দে তিনি বোশোক্তু জিনোং নামক এক মঙ্গোল রাজপুত্রের আমন্ত্রণে আমদো যাত্রা করে সেখানে সাত বছর ধরে বিভিন্ন ধর্মকেন্দ্রে শিক্ষাদান করেন। ১৬৮৯ খ্রিষ্টাব্দে তিনি তিব্বত সরকারের প্রতিনিধি হিসেবে খালকা ও ঐরাত নামক দুই মঙ্গোল ধর্মগোষ্ঠীর মধ্যে বিবাদের অবসান ঘটান। পরের বছর মাঞ্চু সম্রাট মঙ্গোলদের ব্যাপারে তার হস্তক্ষেপে বিরক্ত হয়ে তাকে বেইজিং প্রেরণ করেন। দ্বিতীয়বার বেইজিং শহরে অবস্থানকালে ১৭০৩ খ্রিষ্টাব্দে তার মৃত্যু হয়।

তথ্যসূত্র
---------

1. ↑  Dorje, Sonam (এপ্রিল ২০১৪)। "The Sixth Tatsak Jedrung, Ngawang Konchok Nyima"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৬-২৯।

|
|  |
| পূর্বসূরীঙ্গাগ-দ্বাং-ছোস-ক্যি-দ্বাং-ফ্যুগ | **ঙ্গাগ-দ্বাং-দ্কোন-ম্ছোগ-ন্যি-মা  ষষ্ঠ র্তা-ত্শাগ-র্জে-দ্রুং** | উত্তরসূরীব্লো-ব্জাং-দ্পাল-ল্দান-র্গ্যাল-ম্ত্শান |
|

| * দে
* স
র্তা-ত্শাগ-র্জে-দ্রুং |
| --- |
| 
* ১) ছোস-ক্যি-র্গ্যাল-ম্ত্শান
* ২) দ্বোন-পো-ল্হা-স্ক্যাব্স
* ৩) লি-য়ুল-ছোস-র্গ্যাল
* ৪) ল্হা-দ্বাং-ছোস-ক্যি-র্গ্যাল-ম্ত্শান
* ৫) ঙ্গাগ-দ্বাং-ছোস-ক্যি-দ্বাং-ফ্যুগ
* ৬) ঙ্গাগ-দ্বাং-দ্কোন-ম্ছোগ-ন্যি-মা
* ৭) ব্লো-ব্জাং-দ্পাল-ল্দান-র্গ্যাল-ম্ত্শান
* ৮) য়ে-শেস-ব্লো-ব্জাং-ব্স্তান-পা'ই-ম্গোন-পো
* ৯) ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান
* ১০) ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান
* ১১) ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে
* ১২) ব্লো-ব্জাং-থুব-ব্স্তান-'জিগ্স-মেদ-র্গ্যাল-ম্ত্শান
* ১৩) ব্লো-ব্জাং-য়ে-শেস-ব্যাম্স-পা-র্গ্যা-ম্ত্শো

 | ছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুংছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুং |
**দোলনা** (ইংরেজি: Swing) একটি ঝুলন্ত আসন যা শিশুকে দোল দেয়ার জন্যে বাঁশ, কাঠ বা লোহার তৈরী কাঠামোবিশেষ। এটি খেলার মাঠ, উদ্যান, সার্কাসে দেখা যায়। আসনের সাথে সাধারণতঃ লোহার শিকল বা দড়ি ব্যবহার করা হয়। একবার দোল দেয়ার উপযোগী বল প্রয়োগে এটি পেন্ডুলাম ঘড়ির ন্যায় অনবরত সামনে-পেছনে দুলতে থাকে।

ব্যবহার
-------

*টায়ারের তৈরী দোলনায়* সম্পূর্ণ একটি টায়ার ব্যবহার করা হয়। সাধারণতঃ এতে সম্পূর্ণ নতুন কিংবা ব্যবহৃত টায়ারকে উঁচু বৃক্ষের শাখায় রশি বা দড়ির সাথে শক্তভাবে বেঁধে ঝুলানোর উপযোগী করা হয়। বাণিজ্যিকভিত্তিতে খেলার মাঠে অথবা পার্কে প্রায়শঃই ধাতব পদার্থ বা কাঠের বীমে শিকল দিয়ে বেঁধে ব্যবহার করা হয়। ঝোলানোর জন্যে উলম্ব কিংবা সমান্তরাল - উভয়ভাবেই রাখা হয়। সমান্তরাল দোলনায় দুই বা ততোধিক শিশু অবস্থান করতে পারে।

*জাল দিয়ে তৈরী দোলনা* শোবার উপযোগী বিছানা জাল দিয়ে তৈরী করে ব্যবহার করা হয় যা খুবই হালকা। এ ধরনের দোলনা সাধারণতঃ এক জোড়া গাছের সাথে বেঁধে ব্যবহার করা হয়। *কিকিং দোলনা* এস্তোনিয়ায় ক্রীড়ারূপে ব্যবহৃত হয় যাতে খেলোয়াড়েরা ৩৬০০ কোণে ঘুরতে থাকে।

তথ্যসূত্র
---------

1. ↑  বাংলা একাডেমী ব্যবহারিক বাংলা অভিধান, শিবপ্রসন্ন লাহিড়ী, বাংলা একাডেমী, ঢাকা, ২য় সংস্করণ, ১৯৯২, পৃষ্ঠা - ৬২৮

বহিঃসংযোগ
---------


উইকিমিডিয়া কমন্সে **দোলনা** সংক্রান্ত মিডিয়া রয়েছে।

* , How to pump a swing (physics oriented).
* Swing set safety
* The Ultimate Safety Guide to Metal Swing Sets
* History of playgrounds in the USA[*স্থায়ীভাবে অকার্যকর সংযোগ*]
* Pumping of a swing
**সুবোধকুমার চক্রবর্তী**  (ইংরেজি:  Subodhkumar Chakraborty) ( ২৫ মার্চ , ১৯১৯ - ১৮ জানুয়ারি , ১৯৯২) বাংলা ভ্রমণ সাহিত্যের অন্যতম শ্রেষ্ঠ কাহিনিকার। বিখ্যাত সৃষ্টি চব্বিশ পর্বের 'রম্যাণি বীক্ষ্য'এর জন্য তিনি রবীন্দ্র পুরস্কার লাভ করেন।

জন্ম ও প্রারম্ভিক জীবন
----------------------

সুবোধকুমার চক্রবর্তীর জন্ম ১৯১৯ খ্রিস্টাব্দের ২৫ শে মার্চ বৃটিশ ভারতের অধুনা পশ্চিমবঙ্গের কোচবিহারের কাটামারির এক জমিদার পরিবারে। কোচবিহার রাজপরিবারের সাথে সুসম্পর্ক ছিল জমিদার পিতা তৎকালীন কোচবিহারের পুরোধা ব্যক্তি সুশীল কুমার চক্রবর্তীর। সুবোধকুমার জেনকিনস স্কুল থেকে বিদ্যালয়ের পাঠ শেষে ১৯৩৮ খ্রিস্টাব্দে বিবাহের পর উচ্চ শিক্ষার্থে কলকাতায় যান।

কর্মজীবন ও সাহিত্যকর্ম
----------------------

শিক্ষা সমাপ্ত করে পণ্ডিত জওহরলাল নেহরুর লিয়াজঁ অফিসার হিসাবে কিছু দিন কাজ করে যোগ দেন রেল বোর্ডে। টুম্বালাতে কিছুদিন কাজ করার পর চলে আসেন ইস্টার্ন রেলের আসানসোলে। এখানকার বাংলোয় শুরু করেন সাহিত্যচর্চা। সান্নিধ্যে আসেন বলাইচাঁদ মুখোপাধ্যায়, উমাপ্রসাদ মুখোপাধ্যায় প্রমুখের। কাজের সুবাদে প্রথমে ১৯৫৩-৫৪ খ্রিস্টাব্দে যখন গেলেন দক্ষিণ ভারত, ভ্রমণের অভিজ্ঞতায় লিখে ফেললেন 'রম্যাণি বীক্ষ্য' এর প্রথম পর্ব। 'শনিবারের চিঠি'র সম্পাদক সজনীকান্ত দাসের সহায়তায় প্রথমে ধারাবাহিক ভাবে প্রকাশিত হয়। তারপর যখন তিনি বছরে দুবার করে ভারত ভ্রমণ করেন সজনীকান্তের প্রেরণাতেই এর পর তিনি লিখতে থাকেন ‘রম্যাণি বীক্ষ্য’-এর নানা পর্ব। বাংলা সাহিত্যে সৃষ্টি হয় এক নতুন ধারা।  ভারতবর্ষের বিভিন্ন স্থানের উপন্যাস রসে সিক্ত ভ্রমণ কাহিনী। একটি শিথিল আখ্যানের কাঠামোর মধ্যে বিভিন্ন স্থানের ঐতিহাসিক, ভৌগোলিক এবং কিংবদন্তি জড়িত অতীতের পুঙ্খানুপুঙ্খ বিবরণ কাহিনীগুলির বৈশিষ্ট্য।
তার অপরাপর গ্রন্থ গুলি হল-

* *মধুরাংশ্চ*
* *রৃপম*
* *শাশ্বত ভারত*
* *জনম জনম*
* *চোখের আলোয় দেখেছিলাম*
* *মণিপদ্ম*
* *তুঙ্গভদ্রা*
* *অয়ি অবন্ধনে*
* *গল্প শুধু গল্প*
* *সুন্দর নেহারি*

সম্মাননা
--------

সুবোধকুমার চক্রবর্তী ১৯৬৩ খ্রিস্টাব্দে 'রম্যাণি বীক্ষ্য' এর জন্য পশ্চিমবঙ্গ সরকারের রবীন্দ্র পুরস্কার লাভ করেন। আর ছোটদের লেখা 'শাশ্বত ভারত'এর জন্য অবন পুরস্কার পান। এছাড়া অন্যান্য পুরস্কার ও সম্মান পেয়েছেন।

জীবনাবসান
---------

সুবোধকুমার চক্রবর্তী ১৯৯২ খ্রিস্টাব্দের ১৮ ই জানুয়ারি প্রয়াত হন।

তথ্যসূত্র
---------

1. 1 2  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৫৪ আইএসবিএন ৯৭৮-৮১-৭৯৫৫-২৯২-৬
2. ↑  "কোচবিহারের ভারতপথিককে কি ভুলেই গিয়েছে বাঙালি?"। সংগ্রহের তারিখ ২০২১-০১-৩০।
3. ↑  শিশিরকুমার দাশ সংকলিত ও সম্পাদিত, *সংসদ বাংলা সাহিত্যসঙ্গী*, সাহিত্য সংসদ, কলকাতা, আগস্ট ২০১৯, পৃষ্ঠা ২৩১ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
আইইউসিএন লাল তালিকায় **সংকটাপন্ন** অবস্থা দেখানো হয়েছে।
**সংকটাপন্ন প্রজাতি** অবস্থা আইইউসিএন লাল তালিকায় বন্য প্রজাতি ও উপপ্রজাতিসমূহের জন্য সর্বপ্রথম বিপজ্জনক অবস্থা। সংকটাপন্ন প্রজাতি বলতে বোঝায়- বিগত ১০ বছরে অথবা তিনটি প্রজন্মের মধ্যে প্রজাতিটির ৫০% বিলুপ্ত হয়েছে বা ভবিষ্যতে হবে। কোন একটি প্রজাতি সংকটাপন্ন কিনা তা মূলত পাঁচটি বিষয়ের উপর নির্ভরশীল। এই পাঁচটি বিষয় প্রজাতিটির সংকটাপন্ন হওয়ার নির্ধারক। প্রজাতিটির মোট সংখ্যা আশঙ্কাজনক হারে হ্রাস পেলে, প্রজাতিটি মোট ২,০০০ থেকে ২০,০০০ বর্গকিলোমিটার এলাকা জুড়ে বিস্তৃত হলে, পূর্ণবয়স্ক প্রজননক্ষম নমুনার সংখ্যা ১০,০০০ এর কম অথবা ১,০০০ এর বেশি হলে অথবা প্রাপ্ত তথ্যের ভিত্তিতে যদি ধারণা করা হয় যে, আগামী ১০০ বছর পরে প্রজাতিটি বন্য পরিবেশে বিলুপ্ত হয়ে যাওয়ার সম্ভাবনা ১০%, তবে প্রজাতিটিকে সংকটাপন্ন ঘোষণা করা যাবে।

নীল বিষাক্ত-ব্যাঙ (*Dendrobates azureus*), একটি সংকটাপন্ন প্রজাতি

তথ্যসূত্র
---------

1. ↑  "শ্রেণী ও মানদণ্ড (সংস্করণ ৩.১), আই ইউ সি এন লাল তালিকা"। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৯।

বহিঃসংযোগ
---------

* আই ইউ সি এন লাল তালিকায় সংকটাপন্ন প্রজাতিসমূহের তালিকা।
**মিগ ২৫** (রুশ: Микоян и Гуревич МиГ-25) হল ১৯৬০-এর দশকের শেষের দিকে সোভিয়েত ইউনিয়নের উদ্ভাবিত অন্যতম যুদ্ধ বিমান। রাশিয়ার তৈরি একটি জঙ্গি বিমান। মিগ ২৫ মূলত সুপারসনিক ইন্টারসেপ্টর এয়ারক্রাফট। পরে এর কিছু ভার্শনে রিকনের আ্যরেন্জমেন্ট করে এটাকে রিকোনসেনেস-বোম্বার রে কনভার্ট করা হয়েছিলো । ১৯৫৯ এর প্রস্তুতকারক সোভিয়েত ইউনিয়ন। ১৯৭০ সালে সার্ভিসে যোগ দেবার সময় এটি ছিলো অন্যতম দ্রুতগতির ফাইটার। মিগ ২৫ এর প্রোজেক্টের কাজ শুরু হয়েছিলো সালে মিগ ২১, ২৩ থেকে উন্নত মানের ফাইটার মিগ তৈরির উদ্দেশ্যে। ১৯৬১ এ সোভিয়েতরা এই প্রজেক্টের আমুল পরিবর্তন করে লক্ষ্য ঠিক করে একটি হাই অলটিটউড ইন্টারসেপ্টরের যা কিনা দ্রুত গতি সম্পন্ন, এয়ার টু এয়ার ফাইটে দক্ষ, অল ওয়েদার ফ্রি এবং যেকোন পরিস্থিতে স্ট্রাইকিং এ ক্যাপাবল এবং এই বিমান তৈরি দায়িত্ব পায় মিকোয়ান ডিজাইন ব্যুরো। আমেরিকানরা মিগ ২৫ কে ন্যাটো কমান্ড নেম দিয়েছিলো "ফক্সব্যাট"। ১৯৭৬ সালের আগ পর্যন্ত মিগ ২৫ বাকি দুনিয়ার কাছে অচেনা একটা বিমান হিসাবেই ছিলো।

স্পেফিকেশন
----------

মিগ-২৫ ব্যবহৃত ক্যামেরা
পাইলট : ১ জন (ইন্টারসেপ্টর ভার্শন)   

২ জন (রিকন ভার্শন)
লেংথ: ৬৪ ফিট ১০ ইন্চি
উইং স্প্যান : ৪৬ ফিট
শক্তির উৎস: 2 × Tumansky R-15B-300 afterburning turbojets

পারফরমেন্স
----------

সর্বচ্চো গতি : হাই অলটিটউডে
ক্রুজিং : ম্যাক ২.৮ (৩২০০ কি.মি./ঘণ্টা )
আফটার বার্নিং : ম্যাক ৩.২ (৩৫০০ কি.মি./ঘণ্টা )
রেন্জ :
কমব্যাট রেন্জ : ১৭৩০ কি.মি. বা ১৭৭৫ মাইল
ফেরি রেন্জ :

* ২০৫৭ কি.মি. বা ১৩১০ মাইল ( একটা এক্সটারনাল ফুয়েল ট্যাংক শ)
* সার্ভিস সিলিং : ৬৫,০০০- ৮০,০০০ + ফিট

আর্মামেন্ট
----------

* ১৫০ রাউন্ড হেভি বুলেট সহ ১টা GSh-30-1 ক্যানন
* ৬ টা বিভিন্ন রেন্জের এয়ার টু এয়ার মিসাইল

ব্যবহারকারী দেশসমূহ
-------------------

* আলজেরিয়া
* পেরু
* আজারবাইজান
* বেলারুশ
* বাংলাদেশ
* কিউবা
* হাঙ্গেরী
* ভারত
* ইসরাইল
* ইরান
* কাজাখিস্তান
* মালায়শিয়া
* লেবানন
* মায়ানমার
* উত্তর কোরিয়া
* পোল্যান্ড
* রাশিয়া
* সারবিয়া
* স্লোভাকিয়া
* সুদান
* সিরিয়া
* তুর্কমেনিস্তান
* ইউক্রেইন
* মার্কিন যুক্তরাষ্ট্র
* উযবেকস্তান
* কিরিযিঘিস্তান

পূর্বতন ব্যবহারকারী দেশসমূহ
---------------------------

* চেকোস্লোভাকিয়া/ চেক প্রজাতন্ত্র
* পূর্ব জার্মানি/ জার্মানি
* ইরাক
* মলডোভিয়া
* রোমানিয়া
* সোভিয়েত ইউনিয়ন
* ইউগোস্লভিয়া

আরও দেখুন
---------

* মিগ-২৯
* মিগ-২১
* মিগ ৩৫

তথ্যসূত্র
---------


1. ↑  Rich and Janos 1994, p. 15.

বহিঃসংযোগ
---------


উইকিমিডিয়া কমন্সে **মিগ-২৫** সংক্রান্ত মিডিয়া রয়েছে।

* MiG-25 page on Milavia.net
* MiG-25 page on GlobalSecurity.org
* MiG-25/31 at Greg Goebel's Air Vectors site
* MiG-25 Foxbat at Russian Military Analysis
* Foxhound vs Blackbird: How the MiGs reclaimed the skies
* MiG-25 vs. SR-71 Blackbird discussion
* Foxbat and Foxhound - Australian Aviation
* Recce Incursion - Famous incident of IAF MiG-25 intruding into Pakistan airspace
* Photo Russian MiG-25 in flight - 2007
* Photo Russian MiG-25 in flight - 2011
* MiG-25 Foxbat on hronotop2012.narod.ru
**মাখদুম সাইয়েদ ফয়সাল সালেহ হায়াত** (উর্দু: مخدوم سيد فیصل صالح حیات - ১৯৫২ সালে লাহোরে জন্মগ্রহণ করেন) একজন পাকিস্তানি রাজনীতিবিদ। যিনি পাকিস্তানের পাঞ্জাবের ঝাং শহর থেকে এসেছেন।

প্রারম্ভিক জীবন
---------------

তিনি শাহ জিউনার পীর সাইদ মেহবুব আলম শাহের সাজ্জাদা নাশীন এর (বংশীয় বংশধর)। পেশায় কৃষিবিদ, মাখদুম সাইয়ীদ ফয়সাল সালেহ হায়াত আইন বিভাগে স্নাতকোত্তর এবং কিংস কলেজ লন্ডন থেকে ব্যবসায় প্রশাসনে ডিপ্লোমা অর্জন করেন।

রাজনৈতিক জীবন
-------------

মাখদুম সাইয়ীদ ফয়সাল সালেহ হায়াত ১৯৭৭-৭৭, ১৯৮৮-১৯৯০, ১৯৯০-১৯৯৩, ১৯৯৩-১৯৯৬, ২০০২-২০০৭ এবং ২০০৮-২০১২ মেয়াদে পাকিস্তানের জাতীয় পরিষদের সদস্য নির্বাচিত হন।

১৯৯০ সালের নির্বাচনে তার ভাই আসাদ হায়াতও এনএ৮৬ ঝাং থেকে জাতীয় সংসদের সদস্য নির্বাচিত হন।

মাখদুম সাইয়েদ ফয়সাল সালেহ হায়াত ১৯৭৯ সালে পিপিপির কেন্দ্রীয় নির্বাহী কমিটির সদস্য হিসেবে দায়িত্ব পালন করেন। ২০০২ সালে তিনি পিপিপি টিকিটে এমএনএ নির্বাচিত হন, পরে পিপিপি-প্যাট্রিয়টস গঠন করেন এবং পিএমএল-কিউতে যোগ দেন। তিনি অসংখ্য মন্ত্রণালয়ে ফেডারেল মন্ত্রী হিসেবে দায়িত্ব পালন করেন যার মধ্যে রয়েছে বাণিজ্য (১৯৮৮-৯০), পরিবেশ, আবাসন ও কাজ, অভ্যন্তরীণ (২০০২-০৪), এবং কাশ্মীর বিষয়ক।

২০১৩ সালে সেচের পানি চুরির অভিযোগে তার মনোনয়নপত্র প্রত্যাখ্যান করা হয়।

পাকিস্তানি ফুটবলের সামন্তপ্রভু
------------------------------

হায়াত বর্তমানে পাকিস্তান ফুটবল ফেডারেশনের সভাপতি এবং ফিফার কৌশলগত কমিটির সদস্য হিসেবেও দায়িত্ব পালন করছেন। তিনি ২০০৩ সাল থেকে এই পদে রয়েছেন, এবং তাকে "পাকিস্তানি ফুটবলের সামন্তপ্রভু" হিসেবে বর্ণনা করা হয়েছে। তার বিতর্কিত মেয়াদে পাকিস্তানের ফিফা র‍্যাঙ্কিং ২০০৩ সালে ১৬৮ থেকে ২০১৭ সালে ২০১-এ নেমে এসেছে। ২০১৭ সালের জুন মাসে পিএফএফের ২৬ জন সদস্যের মধ্যে ১৮ জন ফয়সাল সালেহ হায়াতকে অযোগ্যতা ও তহবিল আত্মসাতের জন্য বরখাস্ত করার পক্ষে ভোট দেন। ২০১৭ সালের জুলাই মাসে ফিফা হুমকি দেয় যে, যদি তারা ফুটবল বিষয়ক বিষয়গুলো তার নির্বাচিত রাষ্ট্রপতি ফয়সাল সালেহ হায়াতের হাতে তুলে দিতে অস্বীকার করে, তাহলে তারা পিএফএফের সদস্যপদ স্থগিত করবে।

দুর্ঘটনা
--------

২০১৭ সালের মে মাসে ফয়সাল সালেহ হায়াত ফয়সালাবাদের কাছে একটি সড়ক দুর্ঘটনায় (যখন তার গাড়িটি একটি ট্রাকের সাথে ধাক্কা খায়) আহত হন।

তথ্যসূত্র
---------

1. 1 2  ECP rejects Faisal Saleh Hayat’s nomination papers, *Tribune.com.tk*, 4 April 2013
2. 1 2  ECP rejects nomination papers of Faisal Saleh Hayat, Abid Imam, *Dawn.com*, 4 April 2013
3. ↑  Election: Faisal Saleh Hayat, Abid Imam disqualified for stealing water, *Geo.tv*, 4 April 2013
4. ↑  "Faisal Saleh Hayat: The feudal lord of Pakistani football"। ৮ সেপ্টেম্বর ২০১৬।
5. ↑  FIFA.com
6. ↑  PFF removes Faisal Saleh Hayat as president over embezzlement: report, *Tribune.com.tk*, 17 June 2015
7. ↑  FIFA threatens to suspend Pakistan Football Federation, *Geo.tv*, 12 July 2017
8. ↑  PFF headquarters should be handed over to Faisal Group: Kaleemullah, *Thenews.co.uk*, 14 July 2017
9. ↑  Kashif Hussain, PPP leader Faisal Saleh Hayat injured in road accident near Faisalabad, *Dawn.com*, 4 May 2017
10. ↑  PPP leader Faisal Saleh Hayat injured in road accident, *Geo.tv*, 4 May 2017
**নীলফামারী সরকারি মহিলা কলেজ** নীলফামারী সদর উপজেলার একটি শিক্ষাপ্রতিষ্ঠান। এখানে উচ্চ মাধ্যমিক এবং স্নাতক (পাস) শ্রেণী পড়ান হয়।

প্রতিষ্ঠাকাল
------------

নীলফামারী সরকারি মহিলা কলেজ ১৯৭২ সালে প্রতিষ্ঠিত হয়। এবং ১৯৮৪ সালে জাতীয়করণ করা হয়।

ইতিহাস
------

উত্তর বাংলার প্রত্যন্ত মহকুমা শহর নীলফামারী শিক্ষা-সংস্কৃতির উৎসভূমি হলেও স্বাধীনতা-পূর্ব কোন মহিলা মহাবিদ্যালয় স্থাপিত হয়নি। নারী শিক্ষার সম্প্রসারণে স্থানীয় বিদ্যোৎসাহী ব্যক্তিত্বের অভিলাষে ও তৎকালীন স্বাধীনতা-উত্তর জনপ্রতিনিধিদের সহযোগিতায় ১৯৭২ সনের ১ জুলাই অনানুষ্ঠানিকভাবে নারী শিক্ষার জন্য মহিলা মহাবিদ্যালয় স্থাপনের সিদ্ধান্ত গৃহীত হয়। তারই পরিপ্রেক্ষিতে ১৯৭২ সনের ১৪ আগস্ট সোমবার বিকেল ৫.০০ টায় সরকারি উচ্চ বিদ্যালয়ের হলরুমে নীলফামারী সরকারি মহিলা মহাবিদ্যালয়ের উদ্বোধনী সভা অনুষ্ঠিত হয়। উদ্বোধনী সভার সর্বসম্মত সিদ্ধান্তে সরকারি বালিকা উচ্চ বিদ্যালয়ে শ্রেণিপাঠের আয়োজন করার সিদ্ধান্ত গৃহীত হয়। সভার প্রস্তাবক ছিলেন এডভোকেট মোঃ জোনাব আলী এবং সভাপতি ছিলেন নীলফামারী সরকারি কলেজের অধ্যক্ষ মোঃ মোশাররফ হোসেন। নীলফামারী মহিলা মহাবিদ্যালয় সরকারি বালিকা উচ্চ বিদ্যালয় ভবন হতে পুরাতন মুসলিম বোর্ডিং ভবনে নির্ধারিত স্থায়ী জায়গায় ১০ মার্চ ১৯৭৩ ইং তারিখের মধ্যে স্থানান্তরিত হয়। মহাবিদ্যালয়ের সীমানা প্রাচীর পশ্চিম প্রান্তসীমা ব্যতিরেকে ১৯৭৩ সালের মধ্যেই সম্পন্ন হয়।

১৯৮৪ সালের ২২ জানুয়ারি প্রতিষ্ঠানটি জাতীয়করণের ঘোষণা হলেও জাতীয়করণের কাজটি সুসম্পন্ন হয় ০১ নভেম্বর ১৯৮৪ সালে। নীলফামারী মহকুমা শহরের প্রাচীনতম বিদ্যাপীঠ নীলফামারী সরকারি উচ্চ বিদ্যালয়। এই বিদ্যালয়ে হিন্দু ও মুসলিম ছাত্রদের সুষ্ঠু শিক্ষা ব্যবস্থাপনার লক্ষ্যে দুটি ছাত্রাবাস নির্মিত হয়। সেই মুসলিম ছাত্রাবাসে পরবর্তীতে প্রতিষ্ঠা পায় নীলফামারী সরকারি বালিকা উচ্চ বিদ্যালয় এবং সময়ের চক্রে এই মুসলিম ছাত্রাবাসটি পরিণত হয় নীলফামারী সরকারি কলেজে। এরপর বিবর্তনে নীলফামারী সরকারি কলেজ ছাত্রাবাস, নীলফামারী রাবেয়া বালিকা বিদ্যানিকেতন এবং পরিশেষে নীলফামারী সরকারি মহিলা মহাবিদ্যালয় রূপে এর পূর্ণতা। তৎকালীন মুসলিম ছাত্রাবাসটি ছিল অনেক বিদ্যাপীঠের সূতিকাগার।

প্রতিষ্ঠার পর শুধুমাত্র উচ্চ মাধ্যমিক পর্যায়ে বাণিজ্য ও মানবিক শাখা নিয়ে মহাবিদ্যালয়টি নিবন্ধিত হয়। ইতোমধ্যে কলা অনুষদে স্নাতক (পাস) শ্রেণিতে ১৯৮৫ সাল থেকে শিক্ষা কার্যক্রম শুরু হয়। প্রতিষ্ঠার সুদীর্ঘ তিন যুগ পর ২০১০ সালে মহাবিদ্যালয়টিতে উচ্চ মাধ্যমিক পর্যায়ে বিজ্ঞান শাখায় শিক্ষা কার্যক্রম শুরু হয়। এরপর ২০১১-১২ শিক্ষাবর্ষে বাংলা ও রাষ্ট্রবিজ্ঞান বিভাগে এবং ২০১৩-১৪ শিক্ষাবর্ষে ইতিহাস ও দর্শন বিভাগে স্নাতক (সম্মান) কোর্স চালু করা হয়। বর্তমানে ইংরেজি সহ অন্যান্য কয়েকটি বিষয়ে সম্মান কোর্স চালু করার প্রক্রিয়া অব্যাহত রয়েছে। বর্তমান কলেজটি ৩.০৫ একর জমির উপর প্রতিষ্ঠিত। কলেজের দূরবর্তী শিক্ষার্থীদের সুবিধার্থে চারতলা বিশিষ্ট সুসজ্জিত একটি ছাত্রীনিবাস রয়েছে।

কলেজ প্রতিষ্ঠাকালীন কমিটি
-------------------------

কলেজ প্রতিষ্ঠাকালে কমিটির সদস্যগণ হলেন:

* জনাব প্রয়াত এ্যাডভোকেট দবির উদ্দিন
* প্রয়াত এ্যাডভোকেট মতিয়ার রহমান চৌধুরি
* জনাব আফসার আলী আহমেদ
* প্রয়াত বরেণ্য শিক্ষাবিদ আবু নাজেম মোহাম্মদ আলী
* জনাব আহসান আহমেদ
* এ্যাডভোকেট জোনাব আলী
* অধ্যক্ষ মোহাম্মদ মোশারফ হোসেন।

ফলাফল
-----

উচ্চ মাধ্যমিক ২০১২-১৩ শিক্ষাবর্ষে বিজ্ঞান বিভাগে ৪৯ জন, ব্যবসায় শিক্ষায় ৮০জন এবং মানবিক শাখায় ৩৮০ জন পাশ করে
উচ্চ মাধ্যমিকে পাশের হার ৬২.৪৫% এবং স্নাতকে পাশের হার ৫১.৪০%

তথ্যসূত্র
---------

বহিঃসংযোগ
---------

টেমপ্লেট:নীলফামারী জেলার শিক্ষাপ্রতিষ্ঠান
**নীলন্ত লক্ষীত কিতসিরি রত্নায়েকে** (সিংহলি: නිලන්ත රත්නායක; জন্ম: ২২ নভেম্বর, ১৯৬৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **নীলন্ত রত্নায়েকে**।

খেলোয়াড়ী জীবন
---------------

১৯৮৭-৮৮ মৌসুম থেকে ১০৯০-৯০ মৌসুম পর্যন্ত নীলন্ত রত্নায়েকে’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন নীলন্ত রত্নায়েকে। উভয় খেলাই পাকিস্তান সফরে খেলেছিলেন। ২৪ মার্চ, ১৯৮৯ তারিখে শারজায় পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ১০ ফেব্রুয়ারি, ১৯৯০ তারিখে ব্রিসবেনে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

তথ্যসূত্র
---------

1. ↑  "Nilantha Ratnayake"। *Cricinfo*। ESPN। সংগ্রহের তারিখ ২৫ মে ২০১৪।

আরও দেখুন
---------

* দম্মিকা রানাতুঙ্গা
* কপিলা বিজেগুণবর্ধনে
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে নীলন্ত রত্নায়েকে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নীলন্ত রত্নায়েকে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**নীলম চতুর্বেদী** হলেন একজন ভারতীয় নারী-মানবাধিকার সমর্থক ও সক্রিয়কর্মী।

তিনি ১৯৬০ সালের ১লা জুলাই উত্তরপ্রদেশের কানপুরে জন্মগ্রহণ করেছিলেন।

তিনি ভারতে লিঙ্গ ও বর্ণ সহিংসতা সম্পর্কে সচেতনতা তৈরি এবং মহিলাদের বিরুদ্ধে সহিংসতা মোকাবেলার জন্য নেটওয়ার্ক তৈরিতে কাজ করছেন। তিনি সক্ষমতা বৃদ্ধির মাধ্যমে গণতান্ত্রিক প্রতিষ্ঠানে নারীদের অংশগ্রহণের দক্ষতা বাড়ানো এবং শিশুশ্রমের সাথে জড়িত পথশিশু ও শিশুদের পুনর্বাসন এবং পরামর্শ পরিষেবাদি প্রচারের চেষ্টা করছেন। তিনি তার অঞ্চলে প্রথম মহিলাআশ্রয় প্রতিষ্ঠা করেছিলেন এবং তার সম্প্রদায়ের নারীদের সহিংসতা ও যৌন হয়রানির বিরুদ্ধে প্রচার চালিয়েছিলেন। অ্যামনেস্টি ইন্টারন্যাশনাল তার এই কাজগুলো তুলে ধরেছে।

১৯৭০ এর দশকে শ্রমিকসমিতির কর্মী হিসাবে তিনি শ্রমিকসমিতি আন্দোলনে এবং পুরো ভারতীয় সমাজে নারীদের বিষয়াদি সংক্রান্ত কাজে জড়িত হয়েছিলেন। তিনি শারীরিক ও মানসিক সহিংসতা, যৌতুক ব্যবস্থা, ধর্ষণ, পতিতাবৃত্তি এবং যৌন হয়রানির বিষয় উত্থাপনের জন্য মহিলা কর্মীদের সংগঠিত করেছিলেন।

তিনি মহিলা মঞ্চ, সখী কেন্দ্র এবং মহিলা সংগঠনসমূহের জাতীয় জোট সহ একাধিক ভারতীয় মহিলা সংগঠনের প্রতিষ্ঠাতা বা সহ-প্রতিষ্ঠাতা।

তিনি ন্যাশনাল অ্যালায়েন্স অফ উইমেন অর্গানাইজেশন্সের (মহিলা সংগঠনসমূহের জাতীয় জোট; সংক্ষেপে এনএডাব্লিউও) মূল সদস্য এবং ডেমোক্রেটিক পার্টির পক্ষে এনএডাব্লিউওয়ের ভারতীয় মহিলা সংসদে বিরোধী দলের নেতা।

তথ্যসূত্র
---------

1. 1 2    ওয়েব্যাক মেশিনে আর্কাইভকৃত ২৭ সেপ্টেম্বর ২০১১ তারিখে Retrieved 23 July 2010
2. 1 2    ওয়েব্যাক মেশিনে আর্কাইভকৃত ২৭ সেপ্টেম্বর ২০১১ তারিখে Retrieved 23 July 2010
3. ↑  "Women organisations abhor rowdy songs"। *Indiatimes*। ১৮ ফেব্রুয়ারি ২০০৯। ১১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১০।
4. ↑  "Speaking out in anger - empower students, don't ban jeans, Uttar Pradesh News"। *Indiaedunews.net*। ৫ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১০।
5. ↑  "Annual General Meeting 2002"। *Amnesty International USA*। ২৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১০।
6. ↑  "First women's Parliament in India to enhance women's participation in politics"। *The Financial Express*। সংগ্রহের তারিখ ২১ জুলাই ২০১০।
7. ↑  "The Tribune, Chandigarh, India - Delhi and neighbourhood"। *www.tribuneindia.com*। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৩।
সংক্রমণ নিবারণের উদ্দেশ্যে মেঝের উপরে বিশেষ নেকড়া-ঝাড়ু দিয়ে সংক্রমণ নিবারক দ্রবণ প্রয়োগ করা হচ্ছে।
সংক্রমণ নিবারকগুলি দ্রুত ব্যাকটেরিয়া ধ্বংস করতে ব্যবহার করা হয়। এই পদার্থগুলি ব্যাকটেরিয়ার প্রাচীর প্রোটিনগুলির ক্ষতিসাধন করে এবং প্রাচীর ভেঙে ব্যাকটেরিয়া মরে যায় ও ভেতরের ডিএনএ বস্তুগুলি বের হয়ে নষ্ট হয়ে যায়।
সংক্রমণ নিবারকদের বিরুদ্ধে জীবাণুদের প্রতিহতকরণ ক্ষমতার স্তরসমূহ
**সংক্রমণ নিবারক** বলতে জীবাণু-নিরোধক কিছু সক্রিয় পদার্থকে বোঝায় যেগুলি কোন জড়, নিষ্ক্রিয় পৃষ্ঠের উপরিতলে অবস্থিত অণুজীবগুলিকে হয় নিষ্ক্রিয় করে দেয় কিংবা ধ্বংস করে দেয়। 
সংক্রমণ নিবারকগুলি জীবাণুদের কোষপ্রাচীর ধ্বংস করে কিংবা সেগুলির বিপাক প্রক্রিয়ার ব্যাঘাত ঘটিয়ে মৃত্যু ঘটায়। প্রায়শই হাসপাতাল, শল্যচিকিৎসা, দন্ত্য-শল্যচিকিৎসা, রান্নাঘর ও শৌচালয়ে (টয়লেট) সংক্রামক জীবাণুদের ধ্বংস করার জন্য সংক্রামণ নিবারক ব্যবহার করা হয়।

সংক্রমণ নিবারণ প্রক্রিয়াটি সাধারণ ১০০% জীবাণুকে ধ্বংস করে না। কিছু ব্যাকটেরিয়া, ছত্রাক ও ভাইরাস, এবং বিশেষ করে কিছু ব্যাকটেরিয়া রেণু, এগুলিকে প্রতিহত করে টিকে থাকতে পারে। সে দৃষ্টিকোণ থেকে সংক্রমণ নিবারণ প্রক্রিয়াটি নির্বীজন বা জীবাণুমুক্তকরণ (Sterilization) প্রক্রিয়ার তুলনায় খানিক কম কার্যকর। নির্বীজন প্রক্রিয়াটি একটি চরম পর্যায়ের ভৌত বা রাসায়নিক প্রক্রিয়া যা সব ধরনের জীবাণু বা জীবিত বস্তু মেরে ফেলতে পারে। সংক্রমণ নিবারক পদার্থগুলি অন্যান্য জীবাণু নিরোধক যেমন ব্যাকটেরিয়া নিরোধক (অ্যান্টিবায়োটিক) অপেক্ষা ভিন্ন, কেননা ব্যাকটেরিয়া নিরোধকগুলি দেহের ভেতরে অবস্থিত জীবাণু ধ্বংস করে। আবার পচন নিবারক (অ্যান্টি-সেপ্টিক) থেকেও এটি আলাদা, কেননা পচন নিবারকগুলি জৈব দেহকলার উপরে অবস্থিত জীবাণুদেরকে ধ্বংস করে। সংক্রমণ নিবারক এবং জীবনাশকের (বায়োসাইড) মধ্যেও পার্থক্য আছে; কেননা জীবনাশকগুলি কেবল অণুজীব বা জীবাণু নয়, সমস্ত ধরনের জীবকে ধ্বংস করতে পারে।

"স্যানিটাইজার" বা "স্বাস্থ্যসম্মতকারক" বলতে সেইসব পদার্থকে বোঝায়, যেগুলি একই সাথে কোনও জড় পৃষ্ঠতল পরিষ্কার করতে ও জীবাণু সংক্রমণ নিবারণ করতে ব্যবহৃত হয়। তবে স্বাস্থ্যসম্মতকারকগুলি অপেক্ষা সংক্রমণ নিবারকগুলি বেশি জীবাণু ধ্বংস করে থাকে।

বর্জ্য জল পরিশোধন ক্ষেত্রে ক্লোরিন, অতিবেগুনী রশ্মি বিকিরণ বা ওজোনীকরণের মাধ্যমে বর্জ্য জল থেকে রোগ-সৃষ্টিকারী জীবাণু দূর করা হয়, যেটিকে সংক্রমণ নিবারণ ধাপ হিসেবে গণ্য করা হয়।

তথ্যসূত্র
---------

1. 1 2  "Division of Oral Health - Infection Control Glossary"। U.S. Centers for Disease Control and Prevention। ১৩ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৬।
2. ↑  "Cleaning"। Fodd Dtandards Agency। সংগ্রহের তারিখ ১২ ডিসেম্বর ২০১৯। , (2009), *Mid Sussex District Council*, UK.
3. ↑  "Green Cleaning, Sanitizing, and Disinfecting: A Curriculum for Early Care and Education" (পিডিএফ)। সংগ্রহের তারিখ ৮ এপ্রিল ২০১৯।
Resonator guitar played lap steel fashion.
**ষ্টীল গিটার** একটি বিশেষ ধরনের বাদ্যযন্ত্র। ভারত এবং বাংলাদেশে এটি **হাওয়াইয়ান গিটার** নামে পরিচিত। দেখতে অনেকটা সাধারণ এ্যাকস্টিক গিটারের মতো হলেও ষ্টীল গিটার একটু ভিন্ন প্রকৃতির। ষ্টীল গিটারের তারগুলো ফ্রেটবোর্ড এর থেকে একটু উপরে ওঠানো। বাজানোর সময় গিটারটি বাদকের কোলে সমান করে রাখা হয় এবং একটি নলাকৃতির ষ্টীল বার দিয়ে তারগুলোর ওপর স্লাইড করে গিটারটি বাজানো হয়। আমেরিকার হাওয়াই দ্বীপে এই গিটার আবিষ্কার হয় বলে এটি হাওয়াইয়ান গিটার নামে পরিচিত।

ষ্টীল গিটারের প্রচলন দিনে দিনে কমে গেলেও এক সময় ভারতীয় উপমহাদেশে এই গিটারটি অত্যন্ত জনপ্রিয় ছিল। বিভিন্ন গানের মিউজিকের পাশাপাশি চলচ্চিত্রের ব্যাকগ্রাউণ্ড্‌ মিউজিকের জন্যেও ষ্টীল গিটার ব্যবহার করা হত। কিন্তু সাধারণত ভারত উপমহাদেশের হাওয়াইয়ান গিটার বাদকরা বিভিন্ন ধরনের গানের সুর এই গিটারে বাজিয়ে থাকে।

বাংলাদেশের কিছু জনপ্রিয় হাওয়াইয়ান গিটার বাদকদের মধ্যে রয়েছেন কামরুল হাসান মাহ্‌ফূজ, সিদ্দিকুর রহমান বকুল, এনামুল কবির, প্রিন্স, খালেকুজ্জামান এবং তানভীর আলম অমিত।

তথ্যসূত্র
---------

1. ↑  "Johnny Cash in a Grass Skirt: The Hawaiian Roots of Country"। ২২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১১।

আরও দেখুন
---------

* ল্যাপ ষ্টীল গিটার
* ল্যাপ ষ্টীল উকুলেলে
* স্লাইড গিটার

বহিঃসংযোগ
---------

* Central Illinois Steel Guitar Association Information about central Illinois steel guitar players, events, and shows.
* Steel Radio A Web radio station dedicated to the steel guitar.
* Steel Guitar Forum A forum where steel players and enthusiasts get together and discuss steel guitar.
* Hawaiian Steel Guitar Association An organization which promotes the development of steel guitar with worldwide membership.
* [Buckatune ] Download steel guitar mp3 music.
বুদ্ধগুপ্তনাথ
**বুদ্ধগুপ্তনাথ** ষোড়শ শতাব্দীর একজন ভারতীয় বৌদ্ধ তান্ত্রিক ছিলেন। তার শিষ্য তারানাথের রচিত জীবনী থেকে তার সম্বন্ধে বিস্তারিত জানা যায়।

সংক্ষিপ্ত জীবনী
---------------

তারানাথের রচিত জীবনী *গ্রুব-ছেন-বুদ্ধ-গুপ্ত'ই-র্নাম-থার-র্জে-ব্ত্সুন-ন্যিদ-ক্যি-ঝাল-লুং-লাস-গ্ঝান-দু-রাং-র্তোগ-গি-দ্রি-মাস-মা-স্বাগ্স-পা'ই-য়ি-গে-য়াং-দাগ-পা* (ওয়াইলি: *grub chen buddha gupta'i rnam thar rje btsun nyid kyi zhal lung las gzhan du rang rtog gi dri mas ma sbags pa'i yi ge yang dag pa*) অনুযায়ী, বুদ্ধগুপ্তনাথ ভারতের ইন্দ্রলিঙ্গ শহরে এক ধনী বণীক পরিবারে জন্মগ্রহণ করেন। যৌবনে তিনি পিতার অনুমতিতে রসযান তত্ত্বের শিক্ষক নাথ সম্প্রদায়ের থির্তিনাথের নিকট শিক্ষালাভ করেন। এই সময় তিনি এই সম্প্রদায়ের দেবনার ও দীপনাথ নামক দুই শিক্ষকের নিকট ব্যাকরণ সম্বন্ধে শিক্ষালাভ করেন। এছাড়া এই সম্প্রদায়ের ব্রহ্মনাথ ও কৃষ্ণনাথ তার উল্লেখযোগ্য শিক্ষক ছিলেন। শিক্ষার শেষে তিনি হিমালয়ে সাধনা করেন ও ভারতের বৌদ্ধ তীর্থস্থানগুলি যাত্রা করেন। এরপরের ষোল বছর তিনি দক্ষিণ ভারতে সাধনা করেন। এরপর সুমতি নামক এক বৌদ্ধ তান্ত্রিকের নিকট হেবজ্র ও চক্রসম্বর তন্ত্র সম্বন্ধে শিক্ষালাভ করে তিনি সমুদ্রা যাত্রা করে সিংহল পৌঁছে সেখানে শান্তিগুপ্ত ও তার দীনকর নামক দুই পণ্ডিতের নিকট শিক্ষালাভ করেন। এরপর বুদ্ধগুপ্তনাথ উত্তরে যাত্রা করে অসম হয়ে তিব্বত প্রবেশ করেন। মধ্য তিব্বতে তার সাথে কিশোর তারানাথের সঙ্গে তার সাক্ষাৎ হয়। তারানাথ তার নিকট হতে তারাযোগিনী, গুহ্যসমাজতন্ত্র, মহামুদ্রা, বসন্ততিলক, জালন্ধরী পার দোঁহা, বজ্রনৈরাত্ম্য, বজ্রবরাহী, মহাকাল, হেবজ্র প্রভৃতি বিভিন্ন বিষয় সম্বন্ধে শিক্ষালাভ করেন। তিন বছর তিব্বতে বসবাস করার পর বুদ্ধগুপ্তনাথ ভারত ফিরে যান ও পরে ভারতীয় উপমহাদেশের বিভিন্ন স্থান ভ্রমণে ব্যস্ত থাকেন।

তথ্যসূত্র
---------

1. ↑  Drime, Sherab (ফেব্রুয়ারি ২৬, ২০১৫)। "Buddhaguptanatha"। *The Treasury of Lives: Biographies of Himalayan Religious Masters*। সংগ্রহের তারিখ ২০১৫-০৩-২১।
2. ↑  Buddhaguptanatha and the Late Survival of the Siddha Tradition in India, by David Templeman

আরো পড়ুন
---------

* Tucci, Giuseppe 1931, "The Sea and Land Travels of a Buddhist Sadhu in the Sixteenth Century," Indian Historical Quarterly, vol. VII, 4 (Dec. 1931), pp. 683–702.
* Tucci, Giuseppe. 1949. Tibetan Painted Scrolls. Rome: La Libreria dello Stato , vol. 1, p. 164, vol. 2, p. 552.

T\*ucci, Giuseppe 1967, Tibet, Land of Snows (J. S. Stapleton Driver, transl.), New Delhi: Oxford & IBH Publishing Co.

* Waddell, L.A. (transl.) 1893, "A 16th Century Account of Indian Buddhist shrines by an Indian Buddhist Yogi, translated from the Tibetan," Proceedings of the Asiatic Society of Bengal, Jan.-Dec. 1893, pp. 55–61.
* Zongtse, Champa Thupten 1993, Tāranāthas Biographie des Buddhaguptanātha mit besonderer Berücksichtigung des Abschnittes über Sri Lanka, in: "Festschrift Prof. Dr. Heinz Bechert: Studien zur Indologie und Buddhismuskunde," Reinhold Grünedahl, Jens-Uwe Hartmann & Petra Krieffer (ed.), Bonn: Indica et Tibetica Verlag, 503 ff. (জার্মান)
ফ্রন্টিস**ফ্রন্টিস** (Phrontis) (প্রাচীন গ্রিক : Φροντις) ছিলেন ফ্রিক্সাস ও ক্যালসিওপির চার (অথবা পাঁচ) পুত্রের একজন। তিনি কলচিসের রাজা ঈটিজ এর নাতিও ছিলেন।

ফ্রন্টিস ও তার ভাইরা কলচিসে বড় হয়, এবং তাদের পিতা ফ্রিক্সাসের মৃত্যুর পর, তিনি আর তার ভাইরা অরকোমেনাসের রাজা অ্যাথামাসের হাতে তার পিতার প্রতি দুর্ব্যবহারের প্রতিশোধ নেবার উদ্দেশ্যে রওয়ানা হয়। কিন্তু যাত্রাপথে তারা কৃষ্ণ সাগরে যুদ্ধের দেবতা আরেসের দ্বীপে আটকে যায়। পরবর্তীতে জ্যাসন ও আর্গোনটরা তাদেরকে উদ্ধার করেন। ফ্রন্টিস ও তার ভাইরা ঈটিজের পৌত্র জানার পর জ্যাসন তাদেরকে তাদের সাথে কলচিসে ফিরে যেতে এবং স্বর্ণের পশম আনতে সাহায্য করতে রাজি করান। জ্যাসন তাদেরকে সেই অঞ্চলের নিরাপত্তা ও নকশার ব্যাপারে জিজ্ঞাসা করেন। কলসিচ থেকে স্বর্ণের পশম উদ্ধারের পর, ফ্রন্টিস ও তার ভাইরা আর্গোর যাত্রীদের সাথে গ্রিসে ফিরে আসে। তার ভাইরা ছিল সাইটিসোরাস, আরগুস ও মেলাস, এবগ্ন কিছু সূত্র অনুযায়ী তার আরেক ভাই ছিল প্রেসবন

আরেকটি ঘটনা আরগোনটের ভ্রমণের অনেক বছর পর ঘটে যা ফ্রন্টিসের ভাই মেলাসের বাণিজ্যযাত্রার সাথে সম্পর্কিত। তাকে ককেশাসের সাইরাস নদীর তীরের নগর আয়োনেট্রিয়া এর অত্যাচারী রাজা টেলিক্রেটিস বন্দী করেন। মেলাসের সাথে ককেশাস হয়ে যাত্রা করা অনেক বণিককেই তিনি বন্দী করেছিলেন। তিনি মনে করতেন, গ্রিস ও আনাতোলিয়া থেকে আসা যত বেশি সম্ভব বণিককে বন্দি করতে হবে, তাতে গ্রিক ও আনাতোলিয়ার নগররাষ্ট্রগুলোর অর্থনীতি দুর্বল হয়ে যাবে, যার ফলে তার পক্ষে সেই সব নগররাষ্ট্র জয় করা সুবিধাজনক হবে। ভাইয়ের বন্দিত্বের খবর পেয়ে ফ্রন্টিস তার ভাইকে উদ্ধার করতে রওয়ানা হলেন। ফ্রন্টিস জিউসের কাছে সাহায্যের জন্য প্রার্থনা করেছিলেন এবং জিউস ফ্রন্টিসকে টেম্পেস্ট্রিস নামক একটি ঘোড়া দান করেন, যার ইগলের মত ডানা রয়েছে (জিউসের পবিত্র প্রাণী)। এর ফলে ফ্রন্টিস ককেশাসের উঁচু পর্বতমালার উপর দিয়ে উড়ে গিয়ে নিরাপদে আয়োনেট্রিয়ায় পৌঁছতে সক্ষম হন। আয়োনেত্রিয়ায় পৌঁছানোর পরে, ফ্রন্টিস তার ভাই মেলাস এবং আরও অনেক গ্রীক এবং আনাতোলিয়ান ভ্রমণকারী ব্যবসায়ীকে কারাগারের বন্ধন থেকে মুক্তি দিয়েছিলেন। এরপরে তিনি আয়োনেট্রিয়ার বাসিন্দাকে বিদ্রোহ করতে এবং টেলিক্রেটসকে উৎখাত ও হত্যা করতে সহায়তা করেছিলেন, এভাবে আয়োনেট্রীয়দেরকে তাদের অত্যাচারী রাজার হাত থেকে মুক্তি দেওয়া হয়েছিল। লিস্ট্রা নামে এক আয়োনেট্রিয়ান নারী ফ্রন্টিস ও মেলাসের সাথে গ্রিসে ফেরার পথে যোগ দেন, পরবর্তীতে ফ্রন্টিস লিস্ট্রাকে বিয়ে করেছিলেন। মেলাসের বিবাহ হয় অ্যাথামাস ও থেমিস্টোর কন্যা ইউরিক্লেইয়া এর সাথে, তাদের হাইপেরেস নামে এক পুত্রসন্তানের জন্ম হয়। হাইপেরিস একটি ঝড়নার কাছে বাস করতেন, হাইপেরিসের নামের সাথে মিলিয়ে যার নাম দেয়া হয় হাইপেরিয়া।

অন্যান্য ব্যবহার
----------------

* ফ্রন্টিস প্যানথুয়াসের স্ত্রী এবং ইউফরবাস ও হাইপেরেনরের মা ছিলেন।
* ফ্রন্টিস ছিলেন মেনেলাউসের নৌকার কাণ্ডারী।
* অ্যাডেল গেরাসের *ট্রয়-* এ অ্যালাস্টারের মা ছিলেন ফ্রন্টিস।

তথ্যসূত্র
---------

1. ↑  Scholia on *Pindar,* *Pythian Odes* 4.221
2. ↑  Scholia on Pindar, Pythian Ode 4. 221c

* Argonauts
বামের আলোকচিত্র: একটি অপসংকেতদুষ্ট চিত্র, যার সংকেত-অপসংকেত অনুপাত প্রায় ৫ ডেসিবেল। মধ্যবর্তী আলোকচিত্র: দুইটি অপসংকেতদুষ্ট চিত্রের গড়, যার সংকেত-অপসংকেত অনুপাত প্রায় ৭ ডেসিবেল। ডানের আলোকচিত্র: আটটি অপসংকেতদুষ্ট আলোকচিত্রের গড়।
**সংকেত-অপসংকেত অনুপাত** (ইংরেজি: Signal-to-noise ratio) সংক্ষেপে SNR বা S/N) বিজ্ঞান ও প্রকৌশলে ব্যবহৃত একটি পরিমাপযোগ্য রাশি যার দ্বারা অভীষ্ট ও বোধগম্য সংকেতের ক্ষমতার সাথে এর পেছনের অবাঞ্ছিত, অবোধ্য পটভূমিক অপসংকেতের ক্ষমতাকে তুলনা করা হয়।

গাণিতিকভাবে, যেকোন সংকেতের ক্ষমতাকে যদি P দ্বারা নির্দেশ করা হয়, তাহলে

{\displaystyle \mathrm {SNR} ={\frac {P\_{\mathrm {signal} }}{P\_{\mathrm {noise} }}}}
অভীষ্ট বোধগম্য সংকেত (Desired comprehensible signal) এবং পটভূমিক অপসংকেতের (background noise) ক্ষমতার অনুপাতকে প্রায়শ ডেসিবেল এককে প্রকাশ করা হয়। ১:১ অনুপাতের চেয়ে বেশি অনুপাত নির্দেশ করে যে অপসংকেতের চেয়ে সংকেতের শক্তি বেশি।

সংকেত-অপসংকেত অনুপাতটি সাধারণত বৈদ্যুতিক সংকেতের ক্ষেত্রে ব্যবহৃত হলেও এটিকে যেকোন রূপের সংকেতের ক্ষেত্রে প্রয়োগ করা সম্ভব (যেমন বরফের কেন্দ্রমণ্ডলে অবস্থিত সমস্থানিকের স্তর কিংবা জীবকোষদের মধ্যকার জৈবরাসায়নিক সংকেত আদানপ্রদান, ইত্যাদি)।

সংকেত-অপসংকেত অনুপাত, কম্পাংকব্যাপ্তি (bandwidth) এবং যোগাযোগ-প্রণালীর ধারণক্ষমতা (channel capacity) এই তিনটি রাশি শ্যানন-হার্টলি উপপাদ্য দ্বারা একে অপরের সাথে সম্পর্কিত।
**ফ্যোগ্স-লাস-র্নাম-র্গ্যাল** (ওয়াইলি: *phyogs las rnam rgyal*) (১৩০৬-১৩৮৬) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পণ্ডিত ছিলেন।

জন্ম ও শিক্ষা
-------------

ফ্যোগ্স-লাস-র্নাম-র্গ্যাল ১৩০৬ খ্রিষ্টাব্দে ম্ঙ্গা'-রিস (ওয়াইলি: *mnga' ris*) অঞ্চলে জন্মগ্রহণ করেন। কম বয়সে তিনি ভারতীয় পণ্ডিত উমাপতির নিকট সংস্কৃত এবং অন্যান্য তিব্বতী শিক্ষকদের নিকট অভিধর্ম ও মধ্যমক সম্বন্ধে শিক্ষালাভ করেন। ১৩২৫ খ্রিষ্টাব্দে তিনি সা-স্ক্যা বৌদ্ধবিহারে ছাত্র হিসেবে ভর্তি হন। এরপর তিনি মধ্য তিব্বতের বিভিন্ন বৌদ্ধবিহার যাত্রা করেন। এই সময় ঝা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত তিব্বতী পণ্ডিতের নিকটেও শিক্ষালাভ করেন। ১৩৩৩ খ্রিষ্টাব্দে তিনি ব্রাগ-রাম (ওয়াইলি: *phyogs las rnam rgyal*) বৌদ্ধবিহারের প্রধান দ্কোন-ম্ছোগ-ব্জাং-পোর (ওয়াইলি: *dkon mchog bzang po*) অনুরোধে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র ও বিমলপ্রভা টিকাভাষ্য সম্বন্ধে শিক্ষালাভ করেন। দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্য কুন-স্পাংস-ছোস-গ্রাগ্স-দ্পাল-ব্জাং, সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান ও জো-নাং-লো-ত্সা-বা-ব্লো-গ্রোস-দ্পাল তাকে বিমলপ্রভা টিকাভাষ্য ও সংস্কৃত ব্যাকরণ সম্বন্ধে শিক্ষালাভ করেন।

পরবর্তী জীবন
------------

তিনি ঙ্গাম-রিং (ওয়াইলি: *ngam ring*) বৌদ্ধবিহারে্র প্রধান হয়ে বিমলপ্রভা সম্বন্ধে শিক্ষাদান করেন। ১৩৫৪ খ্রিষ্টাব্দে জো-নাং বৌদ্ধবিহারের প্রধান জো-নাং-লো-ত্সা-বা-ব্লো-গ্রোস-দ্পাল মৃত্যুবরণ করলে দোল-পো-পা-শেস-রাব-র্গ্যাল-ম্ত্শানের অনুরোধে তিনি চার বছর ধরে ঐ পদে অধিষ্ঠিত থাকেন। এরপর তিনি সে-ম্খার-ছুং (ওয়াইলি: *se mkhar chung*) বৌদ্ধবিহারে শিক্ষাদান করেন। ১৩৬১ খ্রিষ্টাব্দে দোল-পো-পা-শেস-রাব-র্গ্যাল-ম্ত্শানের মৃত্যু হলে তিনি পরবর্তী পনেরো বছর ধরে পুনরায় জো-নাং বৌদ্ধবিহারের প্রধান হিসেবে যোগ দেন। বাহাত্তর বছর বয়সে তিনি লাসা যাত্রা করে কালচক্র সম্বন্ধে শিক্ষাদান করেন।

তথ্যসূত্র
---------

1. 1 2  Stearns, Cyrus (আগস্ট ২০০৮)। "Chokle Namgyel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১০।
**যমেশ্বর বা জেমসওয়ার মন্দিরটি** অত্যন্ত প্রাচীন মন্দির যা শিবকে উৎসর্গ করা হয়েছে এবং যম দ্বারা পূজা করা। ভারতবর্ষের ওড়িশা রাজ্যে ভুবনেশ্বরের কাছে যমেশ্বর পাটনায় এটি অবস্থিত। এটি ওড়িশার শিব মন্দির গুলির মধ্যে অন্যতম শিব মন্দির। ওড়িশার এই শিব মন্দিরটি ৭০০ থেকে ৬০০ বছরের প্রাচীন।

ইতিহাস
------

যমেশ্বর বা জেমসওয়ার মন্দিরটি পূর্ব ভারতের ওড়িশা রাজ্যে গড়ে ওঠে শিব পুজার উদ্দেশ্য। মন্দিরটি আজ থেকে প্রায় ৭০০-৬০০ বছর পূর্বে ১৩ তম থেকে ১৪ তম শতাব্দীতে নির্মান করা হয়েছিল। মন্দিরটি নির্মান করেছিল সেই সময়ের পূর্ব গঙ্গা রাজবংশের রাজত্ব কালে রাজ বংশের রাজাদের দ্বারা। মন্দিরটিতে সেই সময় থেকেই ভগবান শিবের পূজা হয়ে আসছে এই মন্দিরে। কথিত আছে এই মন্দিরে যমের দ্বারা শিবের পূজা হয়ে থাকে।

স্থাপত্য
--------

যমেশ্বর মন্দিরটিতে প্রাচীন দেউল স্থাপত্য লক্ষ্য করা যায়। মন্দিরে প্রধানত ভীমানা রেখা দেউল শৈলীতে রয়েছে, জগ মোহন, পাধা দেউল শৈলীতে রয়েছে এবং একটি পৃথক মন্ডপ রয়েছে।  মন্দিরের অনেক অংশ প্রাকৃতিক দুর্যোগ দ্বারা ক্ষতিগ্রস্ত হয়েছে। মন্দিরটি বেলেপাথর দ্বারা নির্মিত। বাইরের প্রকারটি ল্যটেরাইট দ্বারা নির্মিত। মন্দিরের চারপাশের আইকনগুলির মধ্যে রয়েছে দিক্লালাস, অমর দম্পতি, নায়েক, বিদালাস, ইরিটিক্স, হাতি মিছিল ইত্যাদি।  অভ্যন্তরীণ গড়াগড়ের একটি বৃত্তাকার ইউনিপিথের মধ্যে শিবলিঙ্গকে ঘিরে রয়েছে।  প্রাচীর  পূর্ব গঙ্গ রাজবংশের সময় ১৩ তম থেকে ১৪ তম শতাব্দীতে মন্দির নির্মিত হয়েছিল। 

মন্দির স্থাপত্য ও শিল্পকলা গুলি রক্ষার চেষ্টা করা হচ্ছে।

উৎসব
----

এই মন্দিরের সাথে অমিতাভ অবস্থায় প্রধান উৎসব হল যন্তিয়া বা পূজিয়াটিয়া উৎসব যা দস্ত্রিভন ওশা নামে পরিচিত।এই উৎসব খুব জাঁকজম ভাবে পালিত হয় মন্দিরটিতে। অন্য উৎসবগুলি হচ্ছে শিবরাত্রি এবং কার্তিক পূর্ণিমা। এই মন্দিরে সমস্ত সোমবার এবং সংকরানা দিন গুরুত্বপূর্ণ। এই দিনগুলিতে পূজার আয়োজন করা হয়ে থাকে। ভেরানী নকশার সময় এই মন্দিরটি পরিদর্শন করে এমন সব মানুষকে বলা হয় সকল দুঃখ-কষ্ট থেকে মুক্ত। দুঃখ-কষ্ট থেকে মুক্তির আশায় মানুষ এই মন্দিরের পরিদর্শন করতে আসেন।

চিত্রশালা
---------

* যমেশ্বর মন্দির যমেশ্বর মন্দির
* নান্দীনান্দী
* গণেশ মূর্তিগণেশ মূর্তি
* ন্রুত্যা মণ্ডপন্রুত্যা মণ্ডপ
* লিঙ্গলিঙ্গ

আরও দেখুন
---------

* ভুবনেশ্বরের মন্দিরসমূহের তালিকা।

তথ্যসূত্র
---------

1. 1 2 3 4  "সংরক্ষণাগারভুক্ত অনুলিপি"। ১২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৭।

বহিঃসংযোগ
---------

* Images of the temple on Indira Gandhi National Centre for the arts.
* Temple report on Indira Gandhi National Centre for the arts.


উইকিমিডিয়া কমন্সে **যমেশ্বর মন্দির** সংক্রান্ত মিডিয়া রয়েছে।

| * দে
* স
ভুবনেশ্বরের মন্দির |
| --- |
| শিব মন্দির | 
* অশয়নেশ্বর
* অখেদচন্ডী
* অষ্টশম্ভু
* ভারতেশ্বর
* ভারতী
* ভৃঙ্গেশ্বর
* ভ্রুকুটেশ্বর
* ব্রহ্মেশ্বর
* বৈমুখেশ্বর
* চক্রেশ্বরী
* চম্পকেশ্বর
* চন্দ্রশেখর
* চিন্তামণিশ্বর
* দিশীশ্বর
* গঙ্গেশ্বর
* জলেশ্বর
* কপিলেশ্বর
* লবেশ্বর
* লাড়ু বাবা
* লক্ষ্যেশ্বর
* লিঙ্গরাজ
* মদনেশ্বর
* মঙ্গলেশ্বর
* মেঘেশ্বর
* মুক্তেশ্বর
* নাগেশ্বর
* পবনেশ্বর
* পরশুরামেশ্বর
* পূর্বেশ্বর
* রাজারানী
* রামেশ্বর
* সর্বত্রেশ্বর
* শিবতীর্থ
* সুবর্ণেশ্বর
* সুখতেশ্বর
* স্বপ্নেশ্বর
* তালেশ্বর
* উত্তরেশ্বর
* যমেশ্বর

 |
| অন্যান্য মন্দির | 
* অনন্ত বাসুদেব মন্দির
* বেতাল দেউল
* ব্রহ্মা মন্দির
* দেবসভা মন্দির
* গান্ধী গারাবদুর বিষ্ণু মন্দির
* রাম মন্দির
* সুখ মন্দির
* বিষ্ণু মন্দির

 |
একজন লোক স্বয়ং মুখমেহন করছে 
**স্বয়ং মুখমেহন** হলো হস্তমৈথুনের একটা রূপ হিসাবে নিজের লিঙ্গ-মুখমৈথুন কাজ। কেবলমাত্র সীমিত সংখ্যক পুরুষই শারীরিকভাবে স্বয়ং মুখমেহন সম্পাদনে সক্ষম।

ইতিহাস
------

মিশরীয় বিজ্ঞানী ডেভিড লর্টন বলেছেন যে, অনেক প্রাচীন গ্রন্থে উল্লেখ আছে মিশরীয় ধর্মে দেবদেবীদের মধ্যে এবং ধর্মীয় আচার-অনুষ্ঠান অনুসরণকারীদের মধ্যেও স্বয়ং মুখমেহনের চর্চা ছিল।   লর্টনের মতে, প্যাপিরাস ব্রেমনার-রিন্ড ২৮, ২০-২৪ -এর "বুক অফ ওভারথ্রয়িং এপোফিস" নামক নথিতে একটি কবিতা রয়েছে যাতে কীভাবে সূর্য দেবতা রা স্বয়ং মুখমেহন করে নিজের বীর্য থুতুর মত মাটিতে ফেলে দেবতা শু এবং দেবী টেফনাটকে তৈরি করেছিলেন তার বর্ণনা রয়েছে। প্রাচীন মিশরীয় গ্রন্থে, এই কাজটি সাধারণত দেবতা অটাম দ্বারা সম্পাদিত হয় এবং বেশিরভাগ গ্রন্থে কেবল বীর্যের থুতু বা কেবল হস্তমৈথুনকেই চিত্রিত করা হয়েছে, তবে উভয়ই নয়।

শারীরিক দিক
-----------

কতিপয় পুরুষের যথেষ্ট নমনীয়তা এবং লিঙ্গ দৈর্ঘ্য রয়েছে যারা নিরাপদে প্রয়োজনীয় উর্ধাঙ্গ সম্মুখে বাঁকাতে পারে।  তবে, অতিরিক্ত নমনীয়তা অর্জিত হয় মাধ্যাকর্ষণ সাহায্য প্রাপ্ত অবস্থায় এবং শারীরিক প্রশিক্ষণ যেমন জিমন্যাস্টিকস, করটর্শন বা যোগব্যায়ামের মাধ্যমে। মার্কিন জীববিজ্ঞানী ক্রেইগ বার্টল এবং আলফ্রেড চার্লস কিনসে জানিয়েছেন যে, ১% এরও কম পুরুষ সফলভাবে মুখে তাদের নিজের লিঙ্গ স্পর্শ করতে পারে এবং হাজারে ২ বা ৩ জন পুরুষ একটি সম্পূর্ণ স্বয়ং মুখমেহন সম্পাদন করতে পারেন।  পূর্বে, স্বয়ং মুখমেহনকে আচরণবাদী বিজ্ঞানের দ্বারা যৌন আচরণে বৈচিত্র হিসাবে নয় বরং একটি সমস্যা হিসাবে বিবেচিত হত।

আরো দেখুন
---------

* স্বয়ং যোনিলেহন
* স্বয়ং মৈথুন
* আইওর বক
* যৌনাসনের তালিকা
* যৌনব্যায়াম

তথ্যসূত্র
---------

1. 1 2  Savage, Dan. *Savage Love*, page 242 (Plume 1998).
2. ↑  David Lorton (১৯৯৫)। "Autofellatio and Ontology"। ২৯ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০০৬।
3. ↑  "Autofellatio"। SexInfo101.com। ২১ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০০৬। Academic David Lorton says that many ancient texts refer to autofellatio within the religious mythology of Egypt. He also notes that autofellatio was performed during rituals as a result of the sun god Ra's...
4. ↑  William Guy, Michael H. P. Finn (১৯৫৪)। "A Review of Autofellatio: A Psychological Study of Two New Cases": 354–358।
5. ↑  Cavenar JO Jr, Spaulding JG, Butts NT. "Autofellatio: a power and dependency conflict.", Journal of Nervous & Mental Disease. November 1977; p. 356-360.

বহিঃসংযোগ
---------

* একজন স্বয়ং মুখমেহনকারীর সাক্ষাৎকার
* স্বয়ং মুখমেহন: আপনি যদি কিছু ঠিকঠাক করতে চান তবে সেটি নিজেই করুন() - একটি সম্পাদকীয়
**ছেঁচকি** বা **নিরামিষ সবজি** বাংলাদেশ এবং ভারতের পশ্চিমবঙ্গের রন্ধনশৈলীর অন্তর্গত একপ্রকার ব্যাঞ্জন। বলা হয় যে গরম তেলে সব্জি ছাড়লে যে শব্দ হয় তার থেকেই পদটির নামকরণ হয় ছেঁচকি। যে কোন সব্জি ও আলু ডুমো ডুমো করে কেটে অল্প তেলে কাঁচা মরিচ ও পাঁচফোড়ন দিয়ে নেড়ে নেওয়া হয়। ভোজনের সময় এটি ভাজির পরে খাওয়া হয়। এটি সাধারণতঃ ডাল,ভাত, ঘি ভাত ও খিচুড়ির সাথে খেতে ভালো লাগে। কোনো ছেঁচকি লুচির সাথেও খেতে ভালো লাগে। ছেঁচকি জলখাবারে লুচি, রুটি বা পরোটার সাথেও খাওয়া হয়। এটি একটি উচ্চ শর্করাযুক্ত খাদ্য।

উপাদান ও প্রণালি
----------------

ছেঁচকির প্রধান উপাদান সবজি। সাধারণত সবজি পাকা হয়ে গেলে বা বুড়িয়ে গেলে তা নষ্ট না করে ছেঁচকিতে ব্যবহার করা হয়। ছেঁচকিতে কচি টাটকা সবজিও ব্যবহার করা যায়। কিন্তু কচি সবজি সাধারণত অন্যান্য পদেই ব্যবহার হয় বেশি, ছেঁচকিতে সচরাচর ব্যবহার হয় না। ছেঁচকিতে মশলা হিসেবে ব্যবহার করা হয় সর্ষে ও কাঁচা লঙ্কা। কোনো কোনো ক্ষেত্রে গোলমরিচ, রসুন, আদা ও পেঁয়াজও ব্যবহার করা হয়। ছেঁচকির সবজি ও আলু প্রথমে কেটে সেদ্ধ করে নেওয়া হয়। তারপর কড়াইতে অল্প তেল গরম করে তাতে ফোড়ন দিয়ে সেদ্ধ সবজি ও আলু ভেজে নেওয়া হয়। ভাজা ভাজা হয়ে গেলে তাতে সর্ষে বাঁটা দিয়ে নামিয়ে নেওয়া হয়। মোচা প্রভৃতি কষযুক্ত সবজির ছেঁচকি কড়াইয়ের থেকে হাঁড়িতে ভালো রান্না হয়।

প্রকারভেদ ও তারতম্য
-------------------

ভাজির সঙ্গে ছেঁচকির তারতম্য লক্ষ্য করা যায়। ভাজিতে কয়েক ক্ষেত্রে লঙ্কা বা মেথি ইত্যাদি ফোড়ন দেওয়া হয়ে থাকে, কিন্তু ছেঁচকিতে সব সময়েই লঙ্কা, মেথি বা লঙ্কা, কালোজিরের ফোড়ন দেওয়া হয়ে থাকে। ভাজিতে কচি আনাজ ব্যবহার করা হয় কিন্তু ছেঁচকি রান্নাতে পাকা অর্থাৎ বুড়ো আনাজের ব্যবহার হয় । ভাজিতে সবজি গুলো বড় বড় আকারে কাটা হয় এবং রান্না করার পর এই আকারেই রাখা হয় ।

তথ্যসূত্র
---------

1. ↑  প্যাটেল, তুষিতা (২০১০)। *Flash in the Pan* (ইংরেজি ভাষায়)। ওয়েস্টল্যান্ড। পৃষ্ঠা ৮৮। আইএসবিএন 9789380032641। সংগ্রহের তারিখ ২৭ অক্টোবর ২০১৬। [*স্থায়ীভাবে অকার্যকর সংযোগ*]
2. 1 2  "BONG BOMBSHELLS"। *Men's Health* (ইংরেজি ভাষায়)। ইন্ডিয়া টুডে গ্রুপ। মে ২০০৮। ২৪ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৬।
3. 1 2 3 4  দেবী, প্রজ্ঞাসুন্দরী (১৯০২)। *আমিষ ও নিরামিষ আহার*। পৃষ্ঠা ২৭১–২৭২। ১৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৭।
4. ↑  রায়, কিরণ লেখা (১৩২৮)। *বরেন্দ্র রন্ধন*। কলকাতা: বিজয়কুমার মৈত্র। পৃষ্ঠা ৭৩।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
২০০৩ সালে সোফিয়ায় প্রোমেনা আন্দোলন দ্বারা বিক্ষোভ
**বুলগেরিয়াতে গাঁজা** বেআইনি, চিকিৎসা ও বিনোদন উভয় উদ্দেশ্যেই। এটি হেরোইন, কোকেন, অ্যাম্ফেটামাইনস এবং এমডিএমএ-এর সাথে একটি ক্লাস এ (উচ্চ-ঝুঁকিপূর্ণ) মাদক হিসাবে শ্রেণীবদ্ধ করা হয়েছে।

বলবত্করণ
--------

২০০৪ পর্যন্ত, একটি আলগাভাবে সংজ্ঞায়িত "ব্যক্তিগত ডোজ" বিদ্যমান ছিল। ২০০৬ সাল থেকে, দণ্ডবিধির শেষ সংশোধনের পর, দখলের শাস্তি হল ১ থেকে ৬ বছরের জেল এবং ১,০০০ থেকে ৫,০০০ ইউরোর মধ্যে জরিমানা৷ একটি জয়েন্টের একক পাফ রাখার জন্য অনেক অপরাধীকে বিচার করা হয়েছে এবং কার্যকরভাবে কারাগারে রাখা হয়েছে। বিতরণ (মাদক-কারবার) লক্ষ্যে দখলের জন্য, ছোট পরিমাণের জন্য ২ থেকে ৮ বছর, বড় পরিমাণের জন্য ৩ থেকে ১২ বছর পর্যন্ত, একটি সংগঠিত অপরাধী গোষ্ঠীর দ্বারা কার্যকর করা হলে ৫ থেকে ১৫ বছর পর্যন্ত সাজা হতে পারে। এই ক্ষেত্রে, জেলের সময় সহ সর্বোচ্চ জরিমানা নির্ধারণ করা হয় ৫০,০০০ ইউরো। বৃদ্ধির শাস্তি ২ থেকে ৫ বছর এবং ৫,০০০ ইউরো পর্যন্ত জরিমানা। একটি চাষী দলের সংগঠক ১০ থেকে ২০ বছরের জেল হতে পারে এবং ১০০,০০০ ইউরো পর্যন্ত জরিমানা, একজন অংশগ্রহণকারীকে ৩ থেকে ১০ বছরের জেল এবং ২,৫০০ থেকে ৫,০০০ ইউরো জরিমানা দিতে হবে।

তথ্যসূত্র
---------

1. ↑  Ясен Люцканов, *Еднократна доза закони*, Segabg.com, ২০১২-০৯-১৯ তারিখে মূল থেকে আর্কাইভ করা, সংগ্রহের তারিখ ২০১১-০২-১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বুলবুল তরঙ্গ
বৈদ্যুতিক বুলবুল বাজানো হচ্ছে
**বুলবুল তরঙ্গ** (হিন্দি: बुलबुल तरंग), গুরুমুখী লিপি ਬੁਲਬੁਲਤ੍ਰਂਗ, আক্ষরিক অর্থে "বুলবুলের ঢেউ", অন্য ভাবে **ভারতীয় বা পাঞ্জাবি ব্যাঞ্জো**) হল পাঞ্জাবের একটি তন্তু বাদ্যযন্ত্র যেটি জাপানিদের তাইশোগোতো থেকে বিবর্তিত হয়েছে। এটি সম্ভবত ১৯৩০ এর দশকে দক্ষিণ এশিয়ায় এসে পৌঁছেছিল।

বাদ্যযন্ত্রটিতে দুই রকমের তন্তু আছে, একটি রকম গুঞ্জন্ধ্বনি তোলার জন্য, এবং অন্যটি সুর তোলার জন্য। তন্তুগুলি একটি পাটাতন বা ফ্রেটবোর্ডের উপর দিয়ে গেছে, উপরে চাবি রয়েছে যেগুলি টাইপ রাইটার চাবির মতই। চাবিতে চাপ দিলে নিচের তন্তুতে চাপ পড়ে, সেটি ছোট হয়ে যায় এবং স্বরের তীক্ষ্ণতা বেড়ে যায়।

সুরকরণ
------

সুরের তন্তুগুলি সাধারণত একই অষ্টকের সুরে বাঁধা থাকে, গুঞ্জন তন্তুগুলি ১ম এবং ৫ম সুর তন্তুর সুরে বাঁধা থাকে। এই ভাবে সুরকরণ করার ফলে, বাদ্যযন্ত্রটি এক সুর যুক্ত হয়, অথবা বলা যায় বিভিন্ন চাবিতে সুরের পরিবর্তন করতে ব্যবহৃত হয়না। কারণ ভারতের সূক্ষ্ম সুরেলা সংগীত সূক্ষ্ম, সুরের ত্তঠানামার ওপর বেশি নজর দেয়। এই সংগীত-তাত্ত্বিক পদ্ধতি পশ্চিমী সংগীত থেকে একেবারে আলাদা, এটি মূলত সুরেলা সংগীত; সেইজন্য বিভিন্ন চাবিগুলিতে পরিবর্তনকে এত গুরুত্বপূর্ণ বলে বিবেচনা করা হয় না। সুরের তন্তুগুলি চাইলে বিভিন্ন স্বরকম্পাঙ্কে সুর করা যেতে পারে, তাতে এটিকে বহু সুরে পরিণত করা যায়, কিন্তু তাতে বাজানো আরও কঠিন হয়ে পড়ে। বুলবুল তরঙ্গটি গানের সঙ্গে সঙ্গত করার জন্য বেশি ব্যবহৃত হয়। অটোহার্পের মত, চাবিতে চাপ দিয়ে একটি পরদা নির্বাচন করা যেতে পারে।

বুলবুল তরঙ্গ (এমিল রিচার্ডসের সংগ্রহ থেকে)

সম্পর্কিত বাদ্যযন্ত্র
---------------------

তাইশোগোতো থেকে বিবর্তনের কারণে, ভারতীয় সংস্করণটিকে কখনও কখনও "ভারতীয় ব্যাঞ্জো" বা "জাপান ব্যাঞ্জো" নামে ডাকা হয়; জার্মানি এবং অস্ট্রিয়াতে অনুরূপ যন্ত্রগুলি *আক্কোরডোলিয়া* নামে পরিচিত, এবং পাকিস্তানে এর নাম *বেঞ্জু*। মালদ্বীপে এটি *কোট্টাফোশি* নামে পরিচিত, এবং ভারতীয় ফিজি অভিবাসীদের মধ্যে এর নাম *মেডোলিন* (উচ্চারণ করা হয় "মেন্ডোলিন", ম্যান্ডোলিন থেকে এসেছে)। 

আরও জটিল ও বিদ্যুতায়িত সংস্করণটি শাহী বাজা নামে পরিচিত।

উল্লেখযোগ্য বাদক
----------------

* হালা স্ট্রানা
* হ্যারি ফুলার
* এয়ার, একটি জাজ গোষ্ঠী
* আহুভা ওজেরি ইস্রায়েলের তেল-আবিব থেকে

তথ্যসূত্র
---------

1. ↑  Society for Asian Music (১৯৯৩)। *Asian music*। Society for Asian Music.। সংগ্রহের তারিখ ১৭ এপ্রিল ২০১২।  - *toy Taisho Koto, probably first imported into India in the 1930s, which has caught on both in India and Pakistan and become a legitimate instrument, now called bulbul tarang (the nightingale's cascading voice) or banjo.*
2. ↑  Mary Jo Clark; Thomas Corbett; Haywood Turrentine (জুলাই ২০১১)। *The Other Side of the World: Vision and Reality: Selected Reflections of India 44's Peace Corps Volunteers*। Strategic Book Publishing। পৃষ্ঠা 225–। আইএসবিএন 978-1-61204-438-5। সংগ্রহের তারিখ ১৭ এপ্রিল ২০১২।
3. ↑  Kevin Christopher Miller; University of California, Los Angeles (২০০৮)। *A Community of Sentiment: Indo-Fijian Music and Identity Discourse in Fiji and Its Diaspora*। ProQuest। পৃষ্ঠা 307–। আইএসবিএন 978-0-549-72404-9। ২৪ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১২।
**বুলগেরিয়ার রোমা জনগোষ্ঠীর বউ‌ বাজার** হচ্ছে আধা-যাযাবর রোমা জাতি যারা উত্তর ভারত হতে ১২শ-১৭শ শতকের মাঝামাঝি সময়ে বুলগেরিয়ায় , ইউরোপ, আমেরিকায় অভিবাসন করেছিল তাদের বিবাহরীতি যেখানে কুমারীত্ব প্রাপ্তি তথা ঋতুস্রাব শুরু হওয়ার পর থেকে মেয়েদের নির্ধারিত কোন স্থানে এনে বিক্রির জন্য প্রদর্শন করা হয়। 
এ বিবাহরীতিতে কুমারীত্ব অনেক বড় নিয়ামক হিসেবে কাজ করে। বুলগেরিয়ার বিজ্ঞান একাডেমির নৃতাত্ত্বিক ভেলকো ক্রুসতেভ নিউইয়র্ক টাইমসে তাঁর লেখায় বলেন, "এখানে যুবা-প্রৌঢ়রা মেয়েদের ক্রয় করেন এবং তারা তাদের বউ কেনায় গুরুত্বদেন তাঁর বাহ্যিক দেহের সৌন্দর্য্য ও কুমারীত্বে।"  কুমারী মেয়েদের পরিবার বিবাহ বাজারে চাওড়া দাম পেয়ে থাকেন।যাদের কুমারীত্ব শেষ তারা তুলনামূলক কম দাম পেয়ে থাকেন। একজন পুরুষ তার কাঙ্খিত বউ কিনতে প্রায় ৬-১০ লক্ষ টাকা মেয়েদের পরিবারকে দিয়ে থাকেন।‌বিয়ের পর নবদম্পতি নতুন বাড়িতে উঠেন এবং সেখানে স্বামী-স্ত্রী কোন পক্ষের মা-বাবা থাকেননা আর তাদের প্রভাবও থাকেনা।
বুলগেরিয়ার ২০১১ সালের আদমশুমারি অনুযায়ী দেশের জনসংখ্যার ৪.৪% রোমা জনগোষ্ঠী। এরা অর্থোডক্স খ্রিস্টান।এ জাতির শিক্ষার হার নিম্ন ও শিক্ষিত মানুষদের উপরও প্রাচীন ধ্যানধারণা ও কুসংস্কার প্রকট।তারা তাদের গোষ্ঠীর বাইরে ছেলে-মেয়েদের বিবাহ বৈধতা দেয়না‌।কন্যা নিলামে তুলে অর্থ আদায় করে পাত্রের হাতে তুলে দেওয়া রোমা জনগোষ্ঠীর ঐতিহ্যগত বিশ্বাস।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
**মানব দেববর্মা** হলেন একজন টিপরা রাজনীতিবিদ যিনি ভারতের গোলাঘাটি বিধানসভা কেন্দ্র থেকে ত্রিপুরা বিধানসভার একজন বিধায়ক।

জীবনের প্রথমার্ধ
----------------

মানব দেববর্মা ১০ জানুয়ারী ১৯৮২ সালে ত্রিপুরার টাকরজালায় জন্মগ্রহণ করেন। তিনি সিপাহিজলা জেলার একটি টিপরাসা পরিবারের অন্তর্গত।

তিনি রিজিওনাল ইনস্টিটিউট অফ ফার্মাসিউটিক্যাল সায়েন্স অ্যান্ড টেকনোলজি (RIPSAT), আগরতলা থেকে ফার্মেসি ডিপ্লোমা সহ স্নাতক হন।

দেববর্মা টুইপ্রা স্টুডেন্টস ফেডারেশনের সভাপতি নির্বাচিত হন, ১৯৯৫ থেকে ১৯৯৬ সাল পর্যন্ত দায়িত্ব পালন করেন।

রাজনৈতিক পেশা
-------------

২০১৯ সালে এটি গঠিত হওয়ার পর দেববর্মা টিপরা মোথায় যোগ দেন। তিনি গোলাঘাটি থেকে ২০২৩ সালের ত্রিপুরা বিধানসভা নির্বাচনে প্রতিদ্বন্দ্বিতা করেছিলেন, ৯১৯৮ ভোটের ব্যবধানে ভারতীয় জনতা পার্টির হিমানি দেববর্মাকে পরাজিত করেন।

তথ্যসূত্র
---------

1. ↑  "Golaghati Election Result 2023 LIVE: Golaghati MLA Election Result & Vote Share - Oneindia"। *www.oneindia.com* (ইংরেজি ভাষায়)। সংগ্রহের তারিখ ২০২৩-০৫-০২।
2. ↑  "Manab Debbarma(Tipra Motha Party):Constituency- GOLAGHATI (ST)(SEPAHIJALA) - Affidavit Information of Candidate:"। *myneta.info*। সংগ্রহের তারিখ ২০২৩-০৫-০২।
3. ↑  Afsar, Ali (২০২৩-০৩-০২)। "Golaghati Election Result 2023 Live Updates: TIPRA Wins This Tripura Seat"। *TheQuint* (ইংরেজি ভাষায়)। সংগ্রহের তারিখ ২০২৩-০৫-০২।